Ericu950/Stoicheia-meter-silver huggingface dataset:
τί δ Ἀρίστρατος ἐν Σικυῶνι , καὶ τί Πέριλλος ἐν Μεγάροις 0 1 2 ;
οὐκ ἀπερριμμένοι 0 ;
ἐξ ὧν καὶ σαφέστατ ἄν τις ἴδοι ὅτι ὁ μάλιστα φυλάττων τὴν αὑτοῦ πατρίδα καὶ πλεῖστ ἀντιλέγων τούτοις , οὗτος ὑμῖν , Αἰσχίνη , τοῖς προδιδοῦσι καὶ μισθαρνοῦσιν τὸ ἔχειν ἐφ ὅτῳ δωροδοκήσετε περιποιεῖ , καὶ διὰ τοὺς πολλοὺς τουτωνὶ καὶ τοὺς ἀνθισταμένους τοῖς ὑμετέροις βουλήμασιν ὑμεῖς ἐστὲ σῷοι καὶ ἔμμισθοι , ἐπεὶ διά γ ὑμᾶς αὐτοὺς πάλαι ἂν ἀπωλώλειτε .
καὶ περὶ μὲν τῶν τότε πραχθέντων ἔχων ἔτι πολλὰ λέγειν , καὶ ταῦθ ἡγοῦμαι πλείω τῶν ἱκανῶν εἰρῆσθαι .
αἴτιος δ οὗτος , ὥσπερ ἑωλοκρασίαν τινά μου τῆς πονηρίας τῆς ἑαυτοῦ καὶ τῶν ἀδικημάτων κατασκεδάσας , ἣν ἀναγκαῖον ἦν πρὸς τοὺς νεωτέρους τῶν πεπραγμένων ἀπολύσασθαι 0 .
παρηνώχλησθε δ ἴσως οἱ καὶ πρὶν ἔμ εἰπεῖν ὁτιοῦν εἰδότες τὴν τούτου τότε μισθαρνίαν .
καίτοι φιλίαν γε καὶ ξενίαν αὐτὴν ὀνομάζει , καὶ νῦν εἶπέ που λέγων ὁ τὴν Ἀλεξάνδρου ξενίαν ὀνειδίζων ἐμοί ἐγώ σοι ξενίαν Ἀλεξάνδρου 0 ;
πόθεν λαβόντι ἢ πῶς ἀξιωθέντι 0 ;
οὔ τε Φιλίππου ξένον οὔ τ Ἀλεξάνδρου φίλον εἴποιμ ἂν ἐγώ σε , οὐχ οὕτω μαίνομαι , εἰ μὴ καὶ τοὺς θεριστὰς καὶ τοὺς ἄλλο τι μισθοῦ πράττοντας φίλους καὶ ξένους δεῖ καλεῖν τῶν μισθωσαμένων .
ἀλλὰ μισθωτὸν ἐγώ σε Φιλίππου πρότερον καὶ νῦν Ἀλεξάνδρου καλῶ , καὶ οὗτοι πάντες 0 .
εἰ δ ἀπιστεῖς , ἐρώτησον αὐτούς , μᾶλλον δ ἐγὼ τοῦθ ὑπὲρ σοῦ ποιήσω .
πότερον ὑμῖν , ὦ ἄνδρες Ἀθηναῖοι , δοκεῖ μισθωτὸς Αἰσχίνης ἢ ξένος εἶναι Ἀλεξάνδρου ;
ἀκούεις ἃ λέγουσιν .
βούλομαι τοίνυν ἤδη καὶ περὶ τῆς γραφῆς αὐτῆς ἀπολογήσασθαι καὶ διεξελθεῖν τὰ πεπραγμέν ἐμαυτῷ , ἵνα καίπερ εἰδὼς Αἰσχίνης ὅμως ἀκούσῃ δι ἅ φημι καὶ τούτων τῶν προβεβουλευμένων καὶ πολλῷ μειζόνων ἔτι τούτων δωρειῶν δίκαιος εἶναι τυγχάνειν .
καί μοι λέγε τὴν γραφὴν αὐτὴν λαβών .
γΡΑφΗ .
ἐπὶ Χαιρώνδου ἄρχοντος , ἐλαφηβολιῶνος ἕκτῃ ἱσταμένου , Αἰσχίνης Ἀτρομήτου Κοθωκίδης ἀπήνεγκε πρὸς τὸν ἄρχοντα παρανόμων κατὰ Κτησιφῶντος τοῦ Λεωσθένους Ἀναφλυστίου , ὅτι ἔγραψε παράνομον ψήφισμα , ὡς ἄρα δεῖ στεφανῶσαι Δημοσθένην Δημοσθένους Παιανιέα χρυσῷ στεφάνῳ , καὶ ἀναγορεῦσαι ἐν τῷ θεάτρῳ Διονυσίοις τοῖς μεγάλοις , τραγῳδοῖς καινοῖς , ὅτι στεφανοῖ ὁ δῆμος Δημοσθένην Δημοσθένους Παιανιέα χρυσῷ στεφάνῳ ἀρετῆς ἕνεκα καὶ εὐνοίας ἧς ἔχων διατελεῖ εἴς τε τοὺς Ἕλληνας ἅπαντας καὶ τὸν δῆμον τὸν Ἀθηναίων καὶ ἀνδραγαθίας , καὶ διότι διατελεῖ πράττων καὶ λέγων τὰ βέλτιστα τῷ δήμῳ καὶ πρόθυμός ἐστι ποιεῖν ὅ τι ἂν δύνηται ἀγαθόν , πάντα ταῦτα ψευδῆ γράψας καὶ παράνομα , τῶν νόμων οὐκ ἐώντων πρῶτον μὲν ψευδεῖς γραφὰς εἰς τὰ δημόσια γράμματα καταβάλλεσθαι , εἶτα τὸν ὑπεύθυνον στεφανοῦν  ἔστι δὲ Δημοσθένης τειχοποιὸς καὶ ἐπὶ τῷ θεωρικῷ τεταγμένος  , ἔτι δὲ μὴ ἀναγορεύειν τὸν στέφανον ἐν τῷ θεάτρῳ Διονυσίοις τραγῳδῶν τῇ καινῇ , ἀλλ ἐὰν μὲν ἡ βουλὴ στεφανοῖ , ἐν τῷ βουλευτηρίῳ ἀνειπεῖν , ἐὰν δὲ ἡ πόλις , ἐν πυκνὶ τῇ ἐκκλησίᾳ .
τίμημα τάλαντα πεντήκοντα 0 .
κλήτορες Κηφισοφῶν Κηφισοφῶντος Ῥαμνούσιος , Κλέων Κλέωνος Κοθωκίδης 0 .
ἃ μὲν διώκει τοῦ ψηφίσματος , ὦ ἄνδρες Ἀθηναῖοι , ταῦτ ἐστίν .
ἐγὼ δ ἀπ αὐτῶν τούτων πρῶτον οἶμαι δῆλον ὑμῖν ποιήσειν ὅτι πάντα δικαίως ἀπολογήσομαι ·
τὴν γὰρ αὐτὴν τούτῳ ποιησάμενος τῶν γεγραμμένων τάξιν περὶ πάντων ἐρῶ καθ ἕκαστον ἐφεξῆς καὶ οὐδὲν ἑκὼν παραλείψω .
τοῦ μὲν οὖν γράψαι πράττοντα καὶ λέγοντα τὰ βέλτιστά με τῷ δήμῳ διατελεῖν καὶ πρόθυμον εἶναι ποιεῖν ὅ τι ἂν δύνωμαι ἀγαθόν , καὶ ἐπαινεῖν ἐπὶ τούτοις , ἐν τοῖς πεπολιτευμένοις τὴν κρίσιν εἶναι νομίζω ·
ἀπὸ γὰρ τούτων ἐξεταζομένων εὑρεθήσεται εἴ τ ἀληθῆ περὶ ἐμοῦ γέγραφε Κτησιφῶν ταῦτα καὶ προσήκοντα εἴ τε καὶ ψευδῆ 0 ·
τὸ δὲ μὴ προσγράψαντα ἐπειδὰν τὰς εὐθύνας δῶ στεφανοῦν , καὶ ἀνειπεῖν ἐν τῷ θεάτρῳ τὸν στέφανον κελεῦσαι , κοινωνεῖν μὲν ἡγοῦμαι καὶ τοῦτο τοῖς πεπολιτευμένοις , εἴ τ ἄξιός εἰμι τοῦ στεφάνου καὶ τῆς ἀναρρήσεως τῆς ἐν τούτοις εἴ τε καὶ μή 0 ·
ἔτι μέντοι καὶ τοὺς νόμους δεικτέον εἶναί μοι δοκεῖ , καθ οὓς ταῦτα γράφειν ἐξῆν τούτῳ .
οὑτωσὶ μέν , ὦ ἄνδρες Ἀθηναῖοι , δικαίως καὶ ἁπλῶς τὴν ἀπολογίαν ἔγνωκα ποιεῖσθαι , βαδιοῦμαι δ ἐπ αὔθ ἃ πέπρακταί μοι .
καί με μηδεὶς ἀπαρτᾶν ὑπολάβῃ τὸν λόγον τῆς γραφῆς , ἐὰν εἰς Ἑλληνικὰς πράξεις καὶ λόγους ἐμπέσω ·
ὁ γὰρ διώκων τοῦ ψηφίσματος τὸ λέγειν καὶ πράττειν τὰ ἄριστά με καὶ γεγραμμένος ταῦθ ὡς οὐκ ἀληθῆ , οὗτός ἐστιν ὁ τοὺς περὶ ἁπάντων τῶν ἐμοὶ πεπολιτευμένων λόγους οἰκείους καὶ ἀναγκαίους τῇ γραφῇ πεποιηκώς 0 .
εἶτα καὶ πολλῶν προαιρέσεων οὐσῶν τῆς πολιτείας τὴν περὶ τὰς Ἑλληνικὰς πράξεις εἱλόμην ἐγώ , ὥστε καὶ τὰς ἀποδείξεις ἐκ τούτων δίκαιός εἰμι ποιεῖσθαι .
ἃ μὲν οὖν πρὸ τοῦ πολιτεύεσθαι καὶ δημηγορεῖν ἐμὲ πρ οὔλαβε καὶ κατέσχε Φίλιππος , ἐάσω ·
οὐδὲν γὰρ ἡγοῦμαι τούτων εἶναι πρὸς ἐμέ ·
ἃ δ ἀφ ἧς ἡμέρας ἐπὶ ταῦτ ἐπέστην ἐγὼ διεκωλύθη , ταῦτ ἀναμνήσω καὶ τούτων ὑφέξω λόγον , τοσοῦτον ὑπειπών .
πλεονέκτημ , ἄνδρες Ἀθηναῖοι , μέγ ὑπῆρξε Φιλίππῳ .
παρὰ γὰρ τοῖς Ἕλλησιν , οὐ τισίν , ἀλλ ἅπασιν ὁμοίως , φορὰν προδοτῶν καὶ δωροδόκων καὶ θεοῖς ἐχθρῶν ἀνθρώπων συνέβη γενέσθαι τοσαύτην ὅσην οὐδείς πω πρότερον μέμνηται γεγονυῖαν ·
οὓς συναγωνιστὰς καὶ συνεργοὺς λαβὼν καὶ πρότερον κακῶς τοὺς Ἕλληνας ἔχοντας πρὸς ἑαυτοὺς καὶ στασιαστικῶς ἔτι χεῖρον διέθηκε , τοὺς μὲν ἐξαπατῶν , τοῖς δὲ διδούς , τοὺς δὲ πάντα τρόπον διαφθείρων , καὶ διέστησεν εἰς μέρη πολλά , ἑνὸς τοῦ συμφέροντος ἅπασιν ὄντος , κωλύειν ἐκεῖνον μέγαν γίγνεσθαι .
ἐν τοιαύτῃ δὲ καταστάσει καὶ ἔτ ἀγνοίᾳ τοῦ συνισταμένου καὶ φυομένου κακοῦ τῶν ἁπάντων Ἑλλήνων ὄντων , δεῖ σκοπεῖν ὑμᾶς , ἄνδρες Ἀθηναῖοι , τί προσῆκον ἦν ἑλέσθαι πράττειν καὶ ποιεῖν τὴν πόλιν , καὶ τούτων λόγον παρ ἐμοῦ λαβεῖν ·
ὁ γὰρ ἐνταῦθ ἑαυτὸν τάξας τῆς πολιτείας εἴμ ἐγώ .
πότερον αὐτὴν ἐχρῆν , Αἰσχίνη , τὸ φρόνημ ἀφεῖσαν καὶ τὴν ἀξίαν τὴν αὑτῆς ἐν τῇ Θετταλῶν καὶ Δολόπων τάξει συγκατακτᾶσθαι Φιλίππῳ τὴν τῶν Ἑλλήνων ἀρχὴν καὶ τὰ τῶν προγόνων καλὰ καὶ δίκαι ἀναιρεῖν ;
ἢ τοῦτο μὲν μὴ ποιεῖν , δεινὸν γὰρ ὡς ἀληθῶς , ἃ δ ἑώρα συμβησόμενα , εἰ μηδεὶς κωλύσει , καὶ προῃσθάνεθ , ὡς ἔοικεν , ἐκ πολλοῦ , ταῦτα περιιδεῖν γιγνόμενα 0 1 ;
ἀλλὰ νῦν ἔγωγε τὸν μάλιστ ἐπιτιμῶντα τοῖς πεπραγμένοις ἡδέως ἂν ἐροίμην , τῆς ποίας μερίδος γενέσθαι τὴν πόλιν ἐβούλετ ἄν , πότερον τῆς συναιτίας τῶν συμβεβηκότων τοῖς Ἕλλησι κακῶν καὶ αἰσχρῶν , ἧς ἂν Θετταλοὺς καὶ τοὺς μετὰ τούτων εἴποι τις , ἢ τῆς περιεορακυίας ταῦτα γιγνόμενα ἐπὶ τῇ τῆς ἰδίας πλεονεξίας ἐλπίδι , ἧς ἂν Ἀρκάδας καὶ Μεσσηνίους καὶ Ἀργείους θείημεν 0 .
ἀλλὰ καὶ τούτων πολλοί , μᾶλλον δὲ πάντες , χεῖρον ἡμῶν ἀπηλλάχασιν .
καὶ γὰρ εἰ μὲν ὡς ἐκράτησε Φίλιππος ᾤχετ εὐθέως ἀπιὼν καὶ μετὰ ταῦτ ἦγεν ἡσυχίαν , μή τε τῶν αὑτοῦ συμμάχων μή τε τῶν ἄλλων Ἑλλήνων μηδένα μηδὲν λυπήσας , ἦν ἄν τις κατὰ τῶν ἐναντιωθέντων οἷς ἔπραττεν ἐκεῖνος μέμψις καὶ κατηγορία ·
εἰ δ ὁμοίως ἁπάντων τὸ ἀξίωμα , τὴν ἡγεμονίαν , τὴν ἐλευθερίαν περιείλετο , μᾶλλον δὲ καὶ τὰς πολιτείας , ὅσων ἐδύνατο , πῶς οὐχ ἁπάντων ἐνδοξόταθ ὑμεῖς ἐβουλεύσασθ ἐμοὶ πεισθέντες ;
ἀλλ ἐκεῖσ ἐπανέρχομαι .
τί τὴν πόλιν , Αἰσχίνη , προσῆκε ποιεῖν ἀρχὴν καὶ τυραννίδα τῶν Ἑλλήνων ὁρῶσαν ἑαυτῷ κατασκευαζόμενον Φίλιππον ;
ἢ τί τὸν σύμβουλον ἔδει λέγειν ἢ γράφειν τὸν Ἀθήνησιν  καὶ γὰρ τοῦτο πλεῖστον διαφέρει  , ὃς συνῄδειν μὲν ἐκ παντὸς τοῦ χρόνου μέχρι τῆς ἡμέρας ἀφ ἧς αὐτὸς ἐπὶ τὸ βῆμ ἀνέβην , ἀεὶ περὶ πρωτείων καὶ τιμῆς καὶ δόξης ἀγωνιζομένην τὴν πατρίδα , καὶ πλείω καὶ χρήματα καὶ σώματ ἀνηλωκυῖαν ὑπὲρ φιλοτιμίας καὶ τῶν πᾶσι συμφερόντων ἢ τῶν ἄλλων Ἑλλήνων ὑπὲρ αὑτῶν ἀνηλώκασιν ἕκαστοι , ἑώρων δ αὐτὸν τὸν Φίλιππον , πρὸς ὃν ἦν ἡμῖν ὁ ἀγών , ὑπὲρ ἀρχῆς καὶ δυναστείας τὸν ὀφθαλμὸν ἐκκεκομμένον , τὴν κλεῖν κατεαγότα , τὴν χεῖρα , τὸ σκέλος πεπηρωμένον , πᾶν ὅ τι βουληθείη μέρος ἡ τύχη τοῦ σώματος παρελέσθαι , τοῦτο προϊέμενον , ὥστε τῷ λοιπῷ μετὰ τιμῆς καὶ δόξης ζῆν 0 ;
καὶ μὴν οὐ δὲ τοῦτό γ οὐδεὶς ἂν εἰπεῖν τολμήσαι , ὡς τῷ μὲν ἐν Πέλλῃ τραφέντι , χωρίῳ ἀδόξῳ τότε γ ὄντι καὶ μικρῷ , τοσαύτην μεγαλοψυχίαν προσῆκεν ἐγγενέσθαι ὥστε τῆς τῶν Ἑλλήνων ἀρχῆς ἐπιθυμῆσαι καὶ τοῦτ εἰς τὸν νοῦν ἐμβαλέσθαι , ὑμῖν δ οὖσιν Ἀθηναίοις καὶ κατὰ τὴν ἡμέραν ἑκάστην ἐν πᾶσι καὶ λόγοις καὶ θεωρήμασι τῆς τῶν προγόνων ἀρετῆς ὑπομνήμαθ ὁρῶσι τοσαύτην κακίαν ὑπάρξαι , ὥστε τῆς ἐλευθερίας αὐτεπαγγέλτους ἐθελοντὰς παραχωρῆσαι Φιλίππῳ .
οὐ δ ἂν εἷς ταῦτα φήσειεν .
λοιπὸν τοίνυν ἦν καὶ ἀναγκαῖον ἅμα πᾶσιν οἷς ἐκεῖνος ἔπραττ ἀδικῶν ὑμᾶς ἐναντιοῦσθαι δικαίως .
τοῦτ ἐποιεῖτε μὲν ὑμεῖς ἐξ ἀρχῆς εἰκότως καὶ προσηκόντως , ἔγραφον δὲ καὶ συνεβούλευον καὶ ἐγὼ καθ οὓς ἐπολιτευόμην χρόνους .
ὁμολογῶ .
ἤδη γάρ σ ἐρωτῶ πάντα τ ἄλλ ἀφείς , Ἀμφίπολιν , Πύδναν , Ποτείδαιαν , Ἁλόννησον ·
οὐδενὸς τούτων μέμνημαι ·
σέρριον δὲ καὶ Δορίσκον καὶ τὴν Πεπαρήθου πόρθησιν καὶ ὅσ ἄλλ ἡ πόλις ἠδικεῖτο , οὐ δ εἰ γέγονεν οἶδα .
καίτοι σύ γ ἔφησθά με ταῦτα λέγοντ εἰς ἔχθραν ἐμβαλεῖν τουτουσί , Εὐβούλου καὶ Ἀριστοφῶντος καὶ Διοπείθους τῶν περὶ τούτων ψηφισμάτων ὄντων , οὐκ ἐμῶν , ὦ λέγων εὐχερῶς ὅ τι ἂν βουληθῇς .
οὐ δὲ νῦν περὶ τούτων ἐρῶ .
ἀλλ ὁ τὴν Εὔβοιαν ἐκεῖνος σφετεριζόμενος καὶ κατασκευάζων ἐπιτείχισμ ἐπὶ τὴν Ἀττικήν , καὶ Μεγάροις ἐπιχειρῶν , καὶ καταλαμβάνων Ὠρεόν , καὶ κατασκάπτων Πορθμόν , καὶ καθιστὰς ἐν μὲν Ὠρεῷ Φιλιστίδην τύραννον , ἐν δ Ἐρετρίᾳ Κλείταρχον , καὶ τὸν Ἑλλήσποντον ὑφ αὑτῷ ποιούμενος , καὶ Βυζάντιον πολιορκῶν , καὶ πόλεις Ἑλληνίδας τὰς μὲν ἀναιρῶν , εἰς τὰς δὲ τοὺς φυγάδας κατάγων , πότερον ταῦτα ποιῶν ἠδίκει καὶ παρεσπόνδει καὶ ἔλυε τὴν εἰρήνην ἢ οὔ 0 1 2 ;
καὶ πότερον φανῆναί τινα τῶν Ἑλλήνων τὸν ταῦτα κωλύσοντα ἐχρῆν , ἢ μή 0 ;
εἰ μὲν γὰρ μὴ ἐχρῆν , ἀλλὰ τὴν Μυσῶν λείαν καλουμένην τὴν Ἑλλάδ οὖσαν ὀφθῆναι ζώντων καὶ ὄντων Ἀθηναίων , περιείργασμαι μὲν ἐγὼ περὶ τούτων εἰπών , περιείργασται δ ἡ πόλις ἡ πεισθεῖσ ἐμοί , ἔστω δ ἀδικήματα πάνθ ἃ πέπρακται καὶ ἁμαρτήματ ἐμά .
εἰ δ ἔδει τινὰ τούτων κωλυτὴν φανῆναι , τίν ἄλλον ἢ τὸν Ἀθηναίων δῆμον προσῆκε γενέσθαι 0 ;
ταῦτα τοίνυν ἐπολιτευόμην ἐγώ , καὶ ὁρῶν καταδουλούμενον πάντας ἀνθρώπους ἐκεῖνον ἠναντιούμην , καὶ προλέγων καὶ διδάσκων μὴ προΐεσθαι διετέλουν .
καὶ μὴν τὴν εἰρήνην γ ἐκεῖνος ἔλυσε τὰ πλοῖα λαβών , οὐχ ἡ πόλις , Αἰσχίνη .
φέρε δ αὐτὰ τὰ ψηφίσματα καὶ τὴν ἐπιστολὴν τὴν τοῦ Φιλίππου , καὶ λέγ ἐφεξῆς ·
ἀπὸ γὰρ τούτων τίς τίνος αἴτιός ἐστι γενήσεται φανερόν .
ἐπὶ ἄρχοντος Νεοκλέους , μηνὸς βοηδρομιῶνος , ἐκκλησία σύγκλητος ὑπὸ στρατηγῶν , Εὔβουλος Μνησιθέου Κόπριος εἶπεν 0 ·
ἐπειδὴ προσήγγειλαν οἱ στρατηγοὶ ἐν τῇ ἐκκλησίᾳ ὡς ἄρα Λεωδάμαντα τὸν ναύαρχον καὶ τὰ μετ αὐτοῦ ἀποσταλέντα σκάφη εἴκοσι ἐπὶ τὴν τοῦ σίτου παραπομπὴν εἰς Ἑλλήσποντον ὁ παρὰ Φιλίππου στρατηγὸς Ἀμύντας καταγήοχεν εἰς Μακεδονίαν καὶ ἐν φυλακῇ ἔχει , ἐπιμεληθῆναι τοὺς πρυτάνεις καὶ τοὺς στρατηγοὺς ὅπως ἡ βουλὴ συναχθῇ καὶ αἱρεθῶσι πρέσβεις πρὸς Φίλιππον , οἳ παραγενόμενοι διαλέξονται πρὸς αὐτὸν περὶ τοῦ ἀφεθῆναι τὸν ναύαρχον καὶ τὰ πλοῖα καὶ τοὺς στρατιώτας , καὶ εἰ μὲν δι ἄγνοιαν ταῦτα πεποίηκεν ὁ Ἀμύντας , ὅτι οὐ μεμψιμοιρεῖ ὁ δῆμος οὐδέν ·
εἰ δέ τι πλημμελοῦντα παρὰ τὰ ἐπεσταλμένα λαβών , ὅτι ἐπισκεψάμενοι Ἀθηναῖοι ἐπιτιμήσουσι κατὰ τὴν τῆς ὀλιγωρίας ἀξίαν 0 1 ·
εἰ δὲ μηδέτερον τούτων ἐστίν , ἀλλ ἰδίᾳ ἀγνωμονοῦσιν ἢ ὁ ἀποστείλας ἢ ὁ ἀπεσταλμένος , καὶ τοῦτο λέγειν , ἵνα αἰσθανόμενος ὁ δῆμος βουλεύσηται τί δεῖ ποιεῖν 0 .
τοῦτο μὲν τοίνυν τὸ ψήφισμ Εὔβουλος ἔγραψεν , οὐκ ἐγώ , τὸ δ ἐφεξῆς Ἀριστοφῶν , εἶθ Ἡγήσιππος , εἶτ Ἀριστοφῶν πάλιν , εἶτα Φιλοκράτης , εἶτα Κηφισοφῶν , εἶτα πάντες 0 1 2 ·
ἐγὼ δ οὐδὲν περὶ τούτων 0 .
ψΗφΙσμΑτΑ .
ἐπὶ Νεοκλέους ἄρχοντος , βοηδρομιῶνος ἕνῃ καὶ νέᾳ , βουλῆς γνώμη , πρυτάνεις καὶ στρατηγοὶ ἐχρημάτισαν τὰ ἐκ τῆς ἐκκλησίας ἀνενεγκόντες , ὅτι ἔδοξε τῷ δήμῳ πρέσβεις ἑλέσθαι πρὸς Φίλιππον περὶ τῆς τῶν πλοίων ἀνακομιδῆς καὶ ἐντολὰς δοῦναι κατὰ τὰ ἐκ τῆς ἐκκλησίας ψηφίσματα .
καὶ εἵλοντο τούσδε , Κηφισοφῶντα Κλέωνος Ἀναφλύστιον , Δημόκριτον Δημοφῶντος Ἀναγυράσιον , Πολύκριτον Ἀπημάντου Κοθωκίδην .
πρυτανεία φυλῆς Ἱπποθωντίδος , Ἀριστοφῶν Κολλυτεὺς πρόεδρος εἶπεν 0 .
ὥσπερ τοίνυν ἐγὼ ταῦτα δεικνύω τὰ ψηφίσματα , οὕτω καὶ σὺ δεῖξον , Αἰσχίνη , ὁποῖον ἐγὼ γράψας ψήφισμα αἴτιός εἰμι τοῦ πολέμου .
ἀλλ οὐκ ἂν ἔχοις ·
εἰ γὰρ εἶχες , οὐδὲν ἂν αὐτοῦ πρότερον νυνὶ παρέσχου .
καὶ μὴν οὐ δ ὁ Φίλιππος οὐδὲν αἰτιᾶται ἔμ ὑπὲρ τοῦ πολέμου , ἑτέροις ἐγκαλῶν .
λέγε δ αὐτὴν τὴν ἐπιστολὴν τὴν τοῦΦιλίππου .
παραγενόμενοι πρὸς ἐμὲ οἱ παρ ὑμῶν πρεσβευταί , Κηφισοφῶν καὶ Δημόκριτος καὶ Πολύκριτος , διελέγοντο περὶ τῆς τῶν πλοίων ἀφέσεως ὧν ἐναυάρχει Λεωδάμας .
καθ ὅλου μὲν οὖν ἔμοιγε φαίνεσθε ἐν μεγάλῃ εὐηθείᾳ ἔσεσθαι , εἰ οἴεσθ ἐμὲ λανθάνειν ὅτι ἐξαπεστάλη ταῦτα τὰ πλοῖα πρόφασιν μὲν ὡς τὸν σῖτον παραπέμψοντα ἐκ τοῦ Ἑλλησπόντου εἰς Λῆμνον , βοηθήσοντα δὲ Σηλυμβριανοῖς τοῖς ὑπ ἐμοῦ μὲν πολιορκουμένοις , οὐ συμπεριειλημμένοις δὲ ἐν ταῖς τῆς φιλίας κοινῇ κειμέναις ἡμῖν συνθήκαις 0 .
καὶ ταῦτα συνετάχθη τῷ ναυάρχῳ ἄνευ μὲν τοῦ δήμου τοῦ Ἀθηναίων , ὑπὸ δέ τινων ἀρχόντων καὶ ἑτέρων ἰδιωτῶν μὲν νῦν ὄντων , ἐκ παντὸς δὲ τρόπου βουλομένων τὸν δῆμον ἀντὶ τῆς νῦν ὑπαρχούσης πρὸς ἐμὲ φιλίας τὸν πόλεμον ἀναλαβεῖν , πολλῷ μᾶλλον φιλοτιμουμένων τοῦτο συντετελέσθαι ἢ τοῖς Σηλυμβριανοῖς βοηθῆσαι 0 .
καὶ ὑπολαμβάνουσιν αὑτοῖς τὸ τοιοῦτο πρόσοδον ἔσεσθαι ·
οὐ μέντοι μοι δοκεῖ τοῦτο χρήσιμον ὑπάρχειν οὔ θ ὑμῖν οὔ τ ἐμοί .
διόπερ τά τε νῦν καταχθέντα πλοῖα πρὸς ἡμᾶς ἀφίημι ὑμῖν , καὶ τοῦ λοιποῦ , ἐὰν βούλησθε μὴ ἐπιτρέπειν τοῖς προεστηκόσιν ὑμῶν κακοήθως πολιτεύεσθαι , ἀλλ ἐπιτιμᾶτε , πειράσομαι κ ἀγὼ διαφυλάττειν τὴν εἰρήνην .
εὐτυχεῖτε .
ἐνταῦθ οὐδαμοῦ Δημοσθένην γέγραφεν , οὐ δ αἰτίαν οὐδεμίαν κατ ἐμοῦ .
τί ποτ οὖν τοῖς ἄλλοις ἐγκαλῶν τῶν ἐμοὶ πεπραγμένων οὐχὶ μέμνηται ;
ὅτι τῶν ἀδικημάτων ἂν ἐμέμνητο τῶν αὑτοῦ 0 ·
τούτων γὰρ εἰχόμην ἐγὼ καὶ τούτοις ἠναντιούμην .
καὶ πρῶτον μὲν τὴν εἰς Πελοπόννησον πρεσβείαν ἔγραψα , ὅτε πρῶτον ἐκεῖνος εἰς Πελοπόννησον παρεδύετο , εἶτα τὴν εἰς Εὔβοιαν , ἡνίκ Εὐβοίας ἥπτετο , εἶτα τὴν ἐπ Ὠρεὸν ἔξοδον , οὐκέτι πρεσβείαν , καὶ τὴν εἰς Ἐρέτριαν , ἐπειδὴ τυράννους ἐκεῖνος ἐν ταύταις ταῖς πόλεσιν κατέστησεν 0 .
μετὰ ταῦτα δὲ τοὺς ἀποστόλους ἅπαντας ἀπέστειλα , καθ οὓς Χερρόνησος ἐσώθη καὶ Βυζάντιον καὶ πάντες οἱ σύμμαχοι .
ἐξ ὧν ὑμῖν μὲν τὰ κάλλιστα , ἔπαινοι , δόξαι , τιμαί , στέφανοι , χάριτες παρὰ τῶν εὖ πεπονθότων ὑπῆρχον ·
τῶν δ ἀδικουμένων τοῖς μὲν ὑμῖν τότε πεισθεῖσιν ἡ σωτηρία περιεγένετο , τοῖς δ ὀλιγωρήσασι τὸ πολλάκις ὧν ὑμεῖς προείπατε μεμνῆσθαι , καὶ νομίζειν ὑμᾶς μὴ μόνον εὔνους ἑαυτοῖς , ἀλλὰ καὶ φρονίμους ἀνθρώπους καὶ μάντεις εἶναι 0 ·
πάντα γὰρ ἐκβέβηχ ἃ προείπατε .
καὶ μὴν ὅτι πολλὰ μὲν ἂν χρήματ ἔδωκε Φιλιστίδης ὥστ ἔχειν Ὠρεόν , πολλὰ δὲ Κλείταρχος ὥστ ἔχειν Ἐρέτριαν , πολλὰ δ αὐτὸς ὁ Φίλιππος ὥστε ταῦθ ὑπάρχειν ἐφ ὑμᾶς αὐτῷ , καὶ περὶ τῶν ἄλλων μηδὲν ἐξελέγχεσθαι μη δ ἃ ποιῶν ἠδίκει μηδέν ἐξετάζειν πανταχοῦ , οὐδεὶς ἀγνοεῖ , καὶ πάντων ἥκιστα σύ 0 1 ·
οἱ γὰρ παρὰ τοῦ Κλειτάρχου καὶ τοῦ Φιλιστίδου τότε πρέσβεις δεῦρ ἀφικνούμενοι παρὰ σοὶ κατέλυον , Αἰσχίνη , καὶ σὺ πρ οὐξένεις αὐτῶν ·
οὓς ἡ μὲν πόλις ὡς ἐχθροὺς καὶ οὔ τε δίκαι οὔ τε συμφέροντα λέγοντας ἀπήλασε , σοὶ δ ἦσαν φίλοι 0 .
οὐ τοίνυν ἐπράχθη τούτων οὐδέν , ὦ βλασφημῶν περὶ ἐμοῦ καὶ λέγων ὡς σιωπῶ μὲν λαβών , βοῶ δ ἀναλώσας .
ἀλλ οὐ σύ , ἀλλὰ βοᾷς μὲν ἔχων , παύσει δ οὐδέποτ ἐὰν μή σ οὗτοι παύσωσιν ἀτιμώσαντες τήμερον .
στεφανωσάντων τοίνυν ὑμῶν ἔμ ἐπὶ τούτοις τότε , καὶ γράψαντος Ἀριστονίκου τὰς αὐτὰς συλλαβὰς ἅσπερ οὑτοσὶ Κτησιφῶν νῦν γέγραφε , καὶ ἀναρρηθέντος ἐν τῷ θεάτρῳ τοῦ στεφάνου , καὶ δευτέρου κηρύγματος ἤδη μοι τούτου γιγνομένου , οὔ τ ἀντεῖπεν Αἰσχίνης παρὼν οὔ τε τὸν εἰπόντ ἐγράψατο .
καί μοι λέγε καὶ τοῦτο τὸ ψήφισμα λαβών .
ἐπὶ Χαιρώνδου Ἡγήμονος ἄρχοντος , γαμηλιῶνος ἕκτῃ ἀπιόντος , φυλῆς πρυτανευούσης Λεοντίδος , Ἀριστόνικος Φρεάρριος εἶπεν ·
ἐπειδὴ Δημοσθένης Δημοσθένους Παιανιεὺς πολλὰς καὶ μεγάλας χρείας παρέσχηται τῷ δήμῳ τῷ Ἀθηναίων , καὶ πολλοῖς τῶν συμμάχων καὶ πρότερον καὶ ἐν τῷ παρόντι καιρῷ βεβοήθηκε διὰ τῶν ψηφισμάτων , καί τινας τῶν ἐν τῇ Εὐβοίᾳ πόλεων ἠλευθέρωκε , καὶ διατελεῖ εὔνους ὢν τῷ δήμῳ τῷ Ἀθηναίων , καὶ λέγει καὶ πράττει ὅ τι ἂν δύνηται ἀγαθὸν ὑπέρ τε αὐτῶν Ἀθηναίων καὶ τῶν ἄλλων Ἑλλήνων , δεδόχθαι τῇ βουλῇ καὶ τῷ δήμῳ τῷ Ἀθηναίων ἐπαινέσαι Δημοσθένην Δημοσθένους Παιανιέα καὶ στεφανῶσαι χρυσῷ στεφάνῳ , καὶ ἀναγορεῦσαι τὸν στέφανον ἐν τῷ θεάτρῳ , Διονυσίοις , τραγῳδοῖς καινοῖς , τῆς δὲ ἀναγορεύσεως τοῦ στεφάνου ἐπιμεληθῆναι τὴν πρυτανεύουσαν φυλὴν καὶ τὸν ἀγωνοθέτην .
εἶπεν Ἀριστόνικος Φρεάρριος .
ἔστιν οὖν ὅστις ὑμῶν οἶδέ τιν αἰσχύνην τῇ πόλει συμβᾶσαν διὰ τοῦτο τὸ ψήφισμα ἢ χλευασμὸν ἢ γέλωτα , ἃ νῦν οὗτος ἔφη συμβήσεσθαι , ἂν ἐγὼ στεφανῶμαι ;
καὶ μὴν ὅταν ᾖ νέα καὶ γνώριμα πᾶσι τὰ πράγματα , ἐάν τε καλῶς ἔχῃ , χάριτος τυγχάνει , ἐάν θ ὡς ἑτέρως , τιμωρίας 0 1 2 .
φαίνομαι τοίνυν ἐγὼ χάριτος τετυχηκὼς τότε , καὶ οὐ μέμψεως οὐ δὲ τιμωρίας .
οὐκοῦν μέχρι μὲν τῶν χρόνων ἐκείνων , ἐν οἷς ταῦτ ἐπράχθη , πάντ ἀνωμολόγημαι τὰ ἄριστα πράττειν τῇ πόλει , τῷ νικᾶν , ὅτ ἐβουλεύεσθε , λέγων καὶ γράφων , τῷ καταπραχθῆναι τὰ γραφέντα , καὶ στεφάνους ἐξ αὐτῶν τῇ πόλει καὶ ἐμοὶ καὶ πᾶσιν γενέσθαι , τῷ θυσίας τοῖς θεοῖς καὶ προσόδους ὡς ἀγαθῶν τούτων ὄντων ὑμᾶς πεποιῆσθαι .
ἐπειδὴ τοίνυν ἐκ τῆς Εὐβοίας ὁ Φίλιππος ὑφ ὑμῶν ἐξηλάθη τοῖς ὅπλοις , τῇ δὲ πολιτείᾳ καὶ τοῖς ψηφίσμασι , κ ἂν διαρραγῶσί τινες τούτων , ὑπ ἐμοῦ , ἕτερον κατὰ τῆς πόλεως ἐπιτειχισμὸν ἐζήτει .
ὁρῶν δ ὅτι σίτῳ πάντων ἀνθρώπων πλείστῳ χρώμεθ ἐπεισάκτῳ , βουλόμενος τῆς σιτοπομπίας κύριος γενέσθαι , παρελθὼν ἐπὶ Θρᾴκης Βυζαντίους συμμάχους ὄντας αὑτῷ τὸ μὲν πρῶτον ἠξίου συμπολεμεῖν τὸν πρὸς ὑμᾶς πόλεμον , ὡς δ οὐκ ἤθελον οὐ δ ἐπὶ τούτοις ἔφασαν τὴν συμμαχίαν πεποιῆσθαι , λέγοντες ἀληθῆ , χάρακα βαλόμενος πρὸς τῇ πόλει καὶ μηχανήματ ἐπιστήσας ἐπολιόρκει .
τούτων δὲ γιγνομένων ὅ τι μὲν προσῆκε ποιεῖν ὑμᾶς , οὐκ ἐπερωτήσω ·
δῆλον γάρ ἐστιν ἅπασιν .
ἀλλὰ τίς ἦν ὁ βοηθήσας τοῖς Βυζαντίοις καὶ σώσας αὐτούς ;
τίς ὁ κωλύσας τὸν Ἑλλήσποντον ἀλλοτριωθῆναι κατ ἐκείνους τοὺς χρόνους 0 ;
ὑμεῖς , ἄνδρες Ἀθηναῖοι 0 .
τὸ δ ὑμεῖς ὅταν λέγω , τὴν πόλιν λέγω .
τίς δ ὁ τῇ πόλει λέγων καὶ γράφων καὶ πράττων καὶ ἁπλῶς ἑαυτὸν εἰς τὰ πράγματ ἀφειδῶς δούς 0 ;
ἀλλὰ μὴν ἡλίκα ταῦτ ὠφέλησεν ἅπαντας , οὐκέτ ἐκ τοῦ λόγου δεῖ μαθεῖν , ἀλλ ἔργῳ πεπείρασθε ·
ὁ γὰρ τότ ἐνστὰς πόλεμος ἄνευ τοῦ καλὴν δόξαν ἐνεγκεῖν ἐν πᾶσι τοῖς κατὰ τὸν βίον ἀφθονωτέροις καὶ εὐωνοτέροις διῆγεν ὑμᾶς τῆς νῦν εἰρήνης , ἣν οὗτοι κατὰ τῆς πατρίδος τηροῦσιν οἱ χρηστοί , ἐπὶ ταῖς μελλούσαις ἐλπίσιν , ὧν διαμάρτοιεν , καὶ μετάσχοιεν ὧν ὑμεῖς οἱ τὰ βέλτιστα βουλόμενοι τοὺς θεοὺς αἰτεῖτε , μὴ μεταδοῖεν ὑμῖν ὧν αὐτοὶ προῄρηνται .
λέγε δ αὐτοῖς καὶ τοὺς τῶν Βυζαντίων στεφάνους καὶ τοὺς τῶν Περινθίων , οἷς ἐστεφάνουν ἐκ τούτων τὴν πόλιν .
ψΗφΙσμΑ ΒΥΖΑΝΤΙΩΝ .
ἐπὶ ἱερομνάμονος Βοσπορίχω Δαμάγητος ἐν τᾷ ἁλίᾳ ἔλεξεν , ἐκ τᾶς βωλᾶς λαβὼν ῥήτραν ·
ἐπειδὴ ὁ δᾶμος ὁ Ἀθαναίων ἔν τε τοῖς προγενομένοις καιροῖς εὐνοέων διατελεῖ Βυζαντίοις καὶ τοῖς συμμάχοις καὶ συγγενέσι Περινθίοις καὶ πολλὰς καὶ μεγάλας χρείας παρέσχηται , ἔν τε τῷ παρεστακότι καιρῷ Φιλίππω τῶ Μακεδόνος ἐπιστρατεύσαντος ἐπὶ τὰν χώραν καὶ τὰν πόλιν ἐπ ἀναστάσει Βυζαντίων καὶ Περινθίων καὶ τὰν χώραν δαίοντος καὶ δενδροκοπέοντος , βοαθήσας πλοίοις ἑκατὸν καὶ εἴκοσι καὶ σίτῳ καὶ βέλεσι καὶ ὁπλίταις ἐξείλετο ἁμὲ ἐκ τῶν μεγάλων κινδύνων καὶ ἀποκατέστασε τὰν πάτριον πολιτείαν καὶ τὼς νόμως καὶ τὼς τάφως , δεδόχθαι τῷ δάμῳ τῷ Βυζαντίων καὶ Περινθίων Ἀθαναίοις δόμεν ἐπιγαμίαν , πολιτείαν , ἔγκτασιν γᾶς καὶ οἰκιᾶν , προεδρίαν ἐν τοῖς ἀγῶσι , πόθοδον ποτὶ τὰν βωλὰν καὶ τὸν δᾶμον πράτοις πεδὰ τὰ ἱερά , καὶ τοῖς κατοικεῖν ἐθέλουσι τὰν πόλιν ἀλειτουργήτοις ἦμεν πασᾶν τᾶν λειτουργιᾶν ·
στᾶσαι δὲ καὶ εἰκόνας τρεῖς ἑκκαιδεκαπάχεις ἐν τῷ Βοσπορείῳ , στεφανούμενον τὸν δᾶμον τὸν Ἀθαναίων ὑπὸ τῶ δάμω τῶ Βυζαντίων καὶ Περινθίων ·
ἀποστεῖλαι δὲ καὶ θεαρίας ἐς τὰς ἐν τᾷ Ἑλλάδι παναγύριας , Ἴσθμια καὶ Νέμεα καὶ Ὀλύμπια καὶ Πύθια , καὶ ἀνακαρῦξαι τὼς στεφάνως οἷς ἐστεφάνωται ὁ δᾶμος ὁ Ἀθαναίων ὑφ ἁμέων , ὅπως ἐπιστέωνται οἱ Ἕλλανες τάν τε Ἀθαναίων ἀρετὰν καὶ τὰν Βυζαντίων καὶ Περινθίων εὐχαριστίαν .
λέγε καὶ τοὺς παρὰ τῶν ἐν Χερρονήσῳ στεφάνους .
ψΗφΙσμΑ ΧΕΡΡΟΝΗΣΙΤΩΝ .
χερρονησιτῶν οἱ κατοικοῦντες Σηστόν , Ἐλαιοῦντα , Μάδυτον , Ἀλωπεκόννησον , στεφανοῦσιν Ἀθηναίων τὴν βουλὴν καὶ τὸν δῆμον χρυσῷ στεφάνῳ ἀπὸ ταλάντων ἑξήκοντα , καὶ Χάριτος βωμὸν ἱδρύονται καὶ Δήμου Ἀθηναίων , ὅτι πάντων τῶν μεγίστων ἀγαθῶν παραίτιος γέγονε Χερρονησίταις , ἐξελόμενος ἐκ τῆς Φιλίππου καὶ ἀποδοὺς τὰς πατρίδας , τοὺς νόμους , τὴν ἐλευθερίαν , τὰ ἱερά .
καὶ ἐν τῷ μετὰ ταῦτα αἰῶνι παντὶ οὐκ ἐλλείψει εὐχαριστῶν καὶ ποιῶν ὅ τι ἂν δύνηται ἀγαθόν .
ταῦτα ἐψηφίσαντο ἐν τῷ κοινῷ βουλευτηρίῳ .
οὐκοῦν οὐ μόνον τὸ Χερρόνησον καὶ Βυζάντιον σῶσαι , οὐ δὲ τὸ κωλῦσαι τὸν Ἑλλήσποντον ὑπὸ Φιλίππῳ γενέσθαι τότε , οὐ δὲ τὸ τιμᾶσθαι τὴν πόλιν ἐκ τούτων ἡ προαίρεσις ἡ ἐμὴ καὶ ἡ πολιτεία διεπράξατο , ἀλλὰ καὶ πᾶσιν ἔδειξεν ἀνθρώποις τήν τε τῆς πόλεως καλοκαγαθίαν καὶ τὴν Φιλίππου κακίαν .
ὁ μὲν γὰρ σύμμαχος ὢν τοῖς Βυζαντίοις πολιορκῶν αὐτοὺς ἑωρᾶθ ὑπὸ πάντων , οὗ τί γένοιτ ἂν αἴσχιον ἢ μιαρώτερον 0 ;
ὑμεῖς δ , οἱ καὶ μεμψάμενοι πολλὰ καὶ δίκαι ἂν ἐκείνοις εἰκότως περὶ ὧν ἠγνωμονήκεσαν εἰς ὑμᾶς ἐν τοῖς ἔμπροσθεν χρόνοις , οὐ μόνον οὐ μνησικακοῦντες οὐ δὲ προϊέμενοι τοὺς ἀδικουμένους ἀλλὰ καὶ σῴζοντες ἐφαίνεσθε , ἐξ ὧν δόξαν , εὔνοιαν παρὰ πάντων ἐκτᾶσθε .
καὶ μὴν ὅτι μὲν πολλοὺς ἐστεφανώκατ ἤδη τῶν πολιτευομένων ἅπαντες ἴσασι ·
δι ὅντινα δ ἄλλον ἡ πόλις ἐστεφάνωται , σύμβουλον λέγω καὶ ῥήτορα , πλὴν δι ἐμέ , οὐ δ ἂν εἷς εἰπεῖν ἔχοι .
ἵνα τοίνυν καὶ τὰς βλασφημίας ἃς κατὰ τῶν Εὐβοέων καὶ τῶν Βυζαντίων ἐποιήσατο , εἴ τι δυσχερὲς αὐτοῖς ἐπέπρακτο πρὸς ὑμᾶς ὑπομιμνῄσκων , συκοφαντίας οὔσας ἐπιδείξω μὴ μόνον τῷ ψευδεῖς εἶναι  τοῦτο μὲν γὰρ ὑπάρχειν ὑμᾶς εἰδότας ἡγοῦμαι  , ἀλλὰ καὶ τῷ , εἰ τὰ μάλιστ ἦσαν ἀληθεῖς , οὕτως ὡς ἐγὼ κέχρημαι τοῖς πράγμασι συμφέρειν χρήσασθαι , ἓν ἢ δύο βούλομαι τῶν καθ ὑμᾶς πεπραγμένων καλῶν τῇ πόλει διεξελθεῖν , καὶ ταῦτ ἐν βραχέσι ·
καὶ γὰρ ἄνδρ ἰδίᾳ καὶ πόλιν κοινῇ πρὸς τὰ κάλλιστα τῶν ὑπαρχόντων ἀεὶ δεῖ πειρᾶσθαι τὰ λοιπὰ πράττειν .
ὑμεῖς τοίνυν , ἄνδρες Ἀθηναῖοι , Λακεδαιμονίων γῆς καὶ θαλάττης ἀρχόντων καὶ τὰ κύκλῳ τῆς Ἀττικῆς κατεχόντων ἁρμοσταῖς καὶ φρουραῖς , Εὔβοιαν , Τάναγραν , τὴν Βοιωτίαν ἅπασαν , Μέγαρα , Αἴγιναν , Κέω , τὰς ἄλλας νήσους , οὐ ναῦς , οὐ τείχη τῆς πόλεως τότε κεκτημένης , ἐξήλθετ εἰς Ἁλίαρτον καὶ πάλιν οὐ πολλαῖς ἡμέραις ὕστερον εἰς Κόρινθον , τῶν τότ Ἀθηναίων πόλλ ἂν ἐχόντων μνησικακῆσαι καὶ Κορινθίοις καὶ Θηβαίοις τῶν περὶ τὸν Δεκελεικὸν πόλεμον πραχθέντων 0 ·
ἀλλ οὐκ ἐποίουν τοῦτο , οὐ δ ἐγγύς 0 .
καίτοι τότε ταῦτ ἀμφότερ , Αἰσχίνη , οὔ θ ὑπὲρ εὐεργετῶν ἐποίουν οὔ τ ἀκίνδυν ἑώρων .
ἀλλ οὐ διὰ ταῦτα προΐεντο τοὺς καταφεύγοντας ἐφ ἑαυτούς , ἀλλ ὑπὲρ εὐδοξίας καὶ τιμῆς ἤθελον τοῖς δεινοῖς αὑτοὺς διδόναι , ὀρθῶς καὶ καλῶς βουλευόμενοι .
πέρας μὲν γὰρ ἅπασιν ἀνθρώποις ἐστὶ τοῦ βίου θάνατος , κ ἂν ἐν οἰκίσκῳ τις αὑτὸν καθείρξας τηρῇ ·
δεῖ δὲ τοὺς ἀγαθοὺς ἄνδρας ἐγχειρεῖν μὲν ἅπασιν ἀεὶ τοῖς καλοῖς , τὴν ἀγαθὴν προβαλλομένους ἐλπίδα , φέρειν δ ἃν ὁ θεὸς διδῷ γενναίως .
ταῦτ ἐποίουν οἱ ὑμέτεροι πρόγονοι , ταῦθ ὑμεῖς οἱ πρεσβύτεροι , οἳ Λακεδαιμονίους οὐ φίλους ὄντας οὐ δ εὐεργέτας , ἀλλὰ πολλὰ τὴν πόλιν ἡμῶν ἠδικηκότας καὶ μεγάλα , ἐπειδὴ Θηβαῖοι κρατήσαντες ἐν Λεύκτροις ἀνελεῖν ἐπεχείρουν , διεκωλύσατε , οὐ φοβηθέντες τὴν τότε Θηβαίοις ῥώμην καὶ δόξαν ὑπάρχουσαν , οὐ δ ὑπὲρ οἷα πεποιηκότων ἀνθρώπων κινδυνεύσετε διαλογισάμενοι .
καὶ γάρ τοι πᾶσι τοῖς Ἕλλησιν ἐδείξατ ἐκ τούτων ὅτι , κ ἂν ὁτιοῦν τις εἰς ὑμᾶς ἐξαμάρτῃ , τούτων τὴν ὀργὴν εἰς τ ἄλλ ἔχετε , ἐὰν δ ὑπὲρ σωτηρίας ἢ ἐλευθερίας κίνδυνός τις αὐτοὺς καταλαμβάνῃ , οὔ τε μνησικακήσετ οὔ θ ὑπολογιεῖσθε .
καὶ οὐκ ἐπὶ τούτων μόνον οὕτως ἐσχήκατε , ἀλλὰ πάλιν σφετεριζομένων Θηβαίων τὴν Εὔβοιαν οὐ περιείδετε , οὐ δ ὧν ὑπὸ Θεμίσωνος καὶ Θεοδώρου περὶ Ὠρωπὸν ἠδίκησθ ἀνεμνήσθητε , ἀλλ ἐβοηθήσατε καὶ τούτοις , τῶν ἐθελοντῶν τότε τριηράρχων πρῶτον γενομένων τῇ πόλει , ὧν εἷς ἦν ἐγώ .
ἀλλ οὔπω περὶ τούτων 0 .
καὶ καλὸν μὲν ἐποιήσατε καὶ τὸ σῶσαι τὴν νῆσον , πολλῷ δ ἔτι τούτου κάλλιον τὸ καταστάντες κύριοι καὶ τῶν σωμάτων καὶ τῶν πόλεων ἀποδοῦναι ταῦτα δικαίως αὐτοῖς τοῖς ἐξημαρτηκόσιν εἰς ὑμᾶς , μηδὲν ὧν ἠδίκησθε ἐν οἷς ἐπιστεύθητε ὑπολογισάμενοι 0 .
μυρία τοίνυν ἕτερ εἰπεῖν ἔχων παραλείπω , ναυμαχίας , ἐξόδους καὶ πάλαι γεγονυίας καὶ νῦν ἐφ ἡμῶν αὐτῶν , ἃς ἁπάσας ἡ πόλις τῆς τῶν ἄλλων Ἑλλήνων ἐλευθερίας καὶ σωτηρίας πεποίηται .
εἶτ ἐγὼ τεθεωρηκὼς ἐν τοσούτοις καὶ τοιούτοις τὴν πόλιν ὑπὲρ τῶν τοῖς ἄλλοις συμφερόντων ἐθέλουσαν ἀγωνίζεσθαι , ὑπὲρ αὐτῆς τρόπον τινὰ τῆς βουλῆς οὔσης τί ἔμελλον κελεύσειν ἢ τί συμβουλεύσειν αὐτῇ ποιεῖν ;
μνησικακεῖν νὴ Δία πρὸς τοὺς βουλομένους σῴζεσθαι , καὶ προφάσεις ζητεῖν δι ἃς ἅπαντα προησόμεθα 0 .
καὶ τίς οὐκ ἂν ἀπέκτεινέν με δικαίως , εἴ τι τῶν ὑπαρχόντων τῇ πόλει καλῶν λόγῳ μόνον καταισχύνειν ἐπεχείρησα ;
ἐπεὶ τό γ ἔργον οὐκ ἂν ἐποιήσαθ ὑμεῖς , ἀκριβῶς οἶδ ἐγώ ·
εἰ γὰρ ἐβούλεσθε , τί ἦν ἐμποδών ;
οὐκ ἐξῆν ;
οὐχ ὑπῆρχον οἱ ταῦτ ἐροῦντες οὗτοι ;
βούλομαι τοίνυν ἐπανελθεῖν ἐφ ἃ τούτων ἑξῆς ἐπολιτευόμην ·
καὶ σκοπεῖτ ἐν τούτοις πάλιν αὖ , τί τὸ τῇ πόλει βέλτιστον ἦν 0 .